[](http://www.google.co.th/imgres?imgurl=http://sites.google.com/site/worakovitsky/SWU.JPG&imgrefurl=http://sites.google.com/site/worakovitsky/%E0%B8%9B%E0%B8%A3%E0%B8%B0%E0%B8%A7%E0%B8%B1%E0%B8%95%E0%B8%B4%E0%B8%84%E0%B8%A7%E0%B8%B2%E0%B8%A1%E0%B9%80%E0%B8%9B%E0%B9%87%E0%B8%99%E0%B8%A1%E0%B8%B2&usg=__-jsNzNe6NR-EJ6Rj70Teg8cxNtI=&h=398&w=400&sz=41&hl=th&start=4&um=1&itbs=1&tbnid=4VKoYD8euIHPrM:&tbnh=123&tbnw=124&prev=/images?q=swu&um=1&hl=th&sa=N&tbs=isch:1)

**ข้อเสนอโครงการของฝ่ายบริหาร**

**คณะวิทยาศาสตร์ มหาวิทยาลัยศรีนครินทรวิโรฒ**

**ประจำปีการศึกษา 2557**

**โครงการ GoingLean@SWUScience**

**พฤศจิกายน 2557**

**สารบัญ**

[ชื่อโครงการ 1](#_Toc421081431)

[หน่วยงานที่รับผิดชอบ 1](#_Toc421081432)

[หลักการและเหตุผล 1](#_Toc421081433)

[วัตถุประสงค์ 2](#_Toc421081434)

[คณะกรรมการบริหารโครงการ 2](#_Toc421081435)

[สถานที่จัดโครงการ 2](#_Toc421081436)

[ระยะเวลา 2](#_Toc421081437)

[ผู้เข้าร่วมโครงการ 2](#_Toc421081438)

[รายละเอียดกิจกรรมในโครงการ 2](#_Toc421081440)

[ประมาณการรายจ่าย 2](#_Toc421081441)

[แผนการดำเนินงาน 3](#_Toc421081442)

[เป้าหมายเชิงคุณภาพ (ตัวชี้วัด) 3](#_Toc421081443)

[เป้าหมายเชิงปริมาณ (ตัวชี้วัด) 3](#_Toc421081444)

[ผลที่คาดว่าจะได้รับ 3](#_Toc421081445)

[ภาคผนวก 4](#_Toc421081446)

[ความสอดคล้องกับแผนยุทธศาสตร์ 4](#_Toc421081447)

[แผนกิจกรรม GoingLean@SWUScience ประจำปีงบประมาณ 2558 5](#_Toc421081448)

# ชื่อโครงการ โครงการ GoingLean@SWUScience

# หน่วยงานที่รับผิดชอบ ฝ่ายบริหาร คณะวิทยาศาสตร์ มหาวิทยาลัยศรีนครินทรวิโรฒ

# หลักการและเหตุผล

การบริหารจัดการองค์กรให้บรรลุเป้าหมายนั้น ปัจจัยสำคัญเรื่องการบริหารทรัพยากร กระบวนการทำงาน และคุณภาพของบุคลากร เป็นประเด็นสำคัญที่จะทำให้องค์กรดำเนินไปสู่เป้าหมายได้ เทคนิคการบริหารงานที่นำมาประยุกต์กันในปัจจุบันมีมากมาย ในเทคนิดต่างๆ นั้น Lean เป็นเทคนิคหนึ่งที่จะทำให้องค์กรสามารถบริหารทรัพยากรได้อย่างสุดค่า ก่อให้เกิดการสร้าง “กระบวนงาน” ที่เหมาะสม สามารถกำจัดความสูญเสียในกระบวนงานต่างๆ ได้ นั่นคือ สามารถลดวงรอบเวลาการทำงานหนึ่งๆลง ซึ่งจะทำอย่างนั้นได้ องค์กรต้องให้ความรู้แก่ผู้ปฏิบัติงาน เพื่อร่วมกันคิดและสร้างกระบวนงานที่เหมาะสมขึ้น โดยมุ่งให้เกิดความประหยัด ลดความสูญเปล่า (waste) มีผลสัมฤทธิ์ทันเวลา นำไปสู่คุณค่า (value) ของสิ่งที่กระบวนงานนั้นๆ ต้องการ และ เกิดความพึงพอใจต่อผู้รับบริการ เป็นต้น

คณะวิทยาศาสตร์จำเป็นต้องนำเทคนิค Lean มาใช้ในการบริหารองค์กร เพราะคณะวิทยาศาสตร์เป็นหน่วยการเรียนการสอนขนาดใหญ่อันดับ 1 ในมหาวิทยาลัย มีหลักสูตรสูงถึง 30 หลักสูตร มีจำนวนนิสิตกว่า 2,500 คน ทำให้มหาวิทยาลัยต้องจัดสรรทรัพยากรมาให้เพื่อการบริหารงานจำนวนมาก อันได้แก่ อัตรากำลังที่สูงกว่า 200 อัตรา อาคารจำนวน 3 อาคารที่มีพื้นที่ใช้สอยถึงกว่า 3 หมื่นตารางเมตร เป็นต้น และด้วยความที่เป็นหน่วยงานขนาดใหญ่ทำให้มีปริมาณกิจกรรมมากก่อให้เกิดการประมวลงานต่างๆ มากขึ้นตามมา ผลคือ การทำงานต่างๆ เกิดความล่าช้า บุคลากรต้องใช้เวลาในการประมวลงานมาก และยังปรากฏว่า คณะจำเป็นต้องใช้งบประมาณในเรื่องสาธารณูปโภคสูงตามมา เป็นต้น

โครงการ “GoingLean@SWUScience” จึงถูกดำริขึ้น เพื่อมุ่งเน้นการพัฒนางานให้มีประสิทธิภาพ และเกิดการลดความสูญเปล่าในขั้นตอนที่ไม่จำเป็น เพื่อให้คณะวิทยาศาสตร์มีการบริหารงานที่มีประสิทธิภาพ โดยอาศัยแนวคิด DOWNTIME คือ

D Defect ข้อบกพร่องที่ต้องทำงานซ้ำเพื่อแก้ไข

O Overproduction การผลิตหรือให้บริการมากเกินจำเป็น

W Waiting การรอคอย

N Not Using Staff Talent ความรู้ความสามารถไม่ถูกใช้อย่างเต็มที่

T Transportation การเดินทางและการเคลื่อนย้าย

I Inventory วัสดุคงคลัง

M Motion การเคลื่อนที่หรือการเดินของเจ้าหน้าที่

E Excessive Processing ขั้นตอนที่มากเกินจำเป็น

พร้อมทั้งส่งเสริมให้เกิดการทดลองพัฒนางานจากงานเล็กสู่การขยายผลในระดับที่สูงขึ้น เช่น สำรวจความสูญเปล่าของระบบงานและเลือกสิ่งที่เป็นประเด็นสำคัญมาปรับปรุงเพื่อขจัดความสูญเปล่า การนำระบบไอทีมาใช้ในการทำงาน การนำกิจกรรม 5ส. มาสร้างระบบระเบียบในหน่วยงาน การปรับรื้อสร้างขั้นตอนงานใหม่ที่เหมาะสมและมีประสิทธิภาพยิ่งขึ้น เป็นต้น

# วัตถุประสงค์

1. เพื่อให้ความรู้ในหลักการของ Lean แก่บุคลากรคณะวิทยาศาสตร์
2. เพื่อสร้างกิจกรรมประยุกต์ Lean สู่การบริหารงานในการพัฒนาคณะวิทยาศาสตร์
3. เพื่อรายงานผลการดำเนินงานเชิงการวิเคราะห์เพื่อนำไปสู่การพัฒนาให้มีประสิทธิภาพสูงขึ้น

# คณะกรรมการบริหารโครงการ

1. คณบดีคณะวิทยาศาสตร์ ที่ปรึกษา
2. ผู้ช่วยคณบดี (อ.วันชาติ สุมโนจิตราภรณ์) ประธาน
3. รองคณบดีฝ่ายบริหาร กรรมการ
4. รองคณบดีฝ่ายวิชาการ กรรมการ
5. รองคณบดีฝ่ายวางแผนและวิจัย กรรมการ
6. รองคณบดีฝ่ายพัฒนาศักยภาพนิสิต กรรมการ
7. รองคณบดีฝ่ายวิเทศสัมพันธ์และการประกันคุณภาพการศึกษา กรรมการ
8. เลขานุการคณะวิทยาศาสตร์ กรรมการและเลขานุการ
9. นางสาวพิลาสลักษณ์ กรรมการและผู้ช่วยเลขานุการ

# สถานที่จัดโครงการ คณะวิทยาศาสตร์ มหาวิทยาลัยศรีนครินทรวิโรฒ

# ระยะเวลา ตุลาคม 2557 – กันยายน 2558

# ผู้เข้าร่วมโครงการ :

# นิสิต คณาจารย์ บุคลากร และผู้บริหาร คณะวิทยาศาสตร์

# รายละเอียดกิจกรรมในโครงการ

ประกอบด้วยกิจกรรมต่างๆ ดังนี้

1 : การประชุมเพื่อจัดทำแนวทางการประยุกต์ระบบ Lean มาใช้

2 : การจัดการความรู้

2.1 การให้ความรู้เรื่อง Lean

2.2 การรณรงค์การนำ Lean ไปใช้ในองค์กร

3 : การสรุปผลการดำเนินงานโครงการ

# ประมาณการรายจ่าย

ใช้งบประมาณเงินรายได้คณะวิทยาศาสตร์ ประจำปีงบประมาณ

# แผนการดำเนินงาน

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **กิจกรรม** | **2557** | | | **2558** | | | | | | | | |
| **10** | **11** | **12** | **1** | **2** | **3** | **4** | **5** | **6** | **7** | **8** | **9** |
| * ขออนุมัติโครงการ |  |  | x |  |  |  |  |  |  |  |  |  |
| * แต่งตั้งคณะกรรมการ |  |  | x |  |  |  |  |  |  |  |  |  |
| * ประชุมคณะกรรมการเสนอแนวทางการประยุกต์ระบบ Lean |  |  | x | x |  | x |  | x |  | x |  | x |
| * ให้ความรู้เรื่องหลักการของ Lean |  |  |  | x | x | x | x | x | x | x | x | x |
| * จัดทำกิจกรรมรณรงค์การประยุกต์ Lean |  |  | x | x | x | x | x | x | x | x | x | x |
| * รายงานผลการดำเนินในที่ประชุมคณะกรรมการประจำคณะวิทยาศาสตร์ |  |  |  |  |  |  |  | x |  | x |  | x |
| * จัดทำรายงานและสรุปโครงการ |  |  |  |  |  |  |  |  |  |  |  | x |

# เป้าหมายเชิงคุณภาพ (ตัวชี้วัด)

1. ภารกิจของคณะวิทยาศาสตร์ที่นำหลักการ Lean มาใช้มีผลการดำเนินงานเชิงคุณภาพดีขึ้น
2. บุคลากรและนิสิตคณะวิทยาศาสตร์ได้รับการส่งเสริมและพัฒนาให้ทำงานอย่างมีคุณภาพที่คำนึงถึงหลักการประหยัดและการลดขั้นตอนงานมากขึ้น

# เป้าหมายเชิงปริมาณ (ตัวชี้วัด)

1. มีแหล่งเผยแพร่ความรู้ให้แก่นิสิต คณาจารย์และบุคลากรไม่น้อยกว่า 1 ช่องทาง
2. มีแนวทางที่เป็นแบบอย่างที่ดีของการนำหลักการของ Lean มาใช้ในประเด็นต่อไปนี้
   1. การประหยัดทรัพยากร
   2. การลดขั้นตอนหรือกระบวนงาน
   3. การจัดการเรียนการสอน

# ผลที่คาดว่าจะได้รับ

1. บุคลากรคณะวิทยาศาสตร์มีความเข้าใจในหลักการของ Lean เพิ่มมากขึ้น
2. ภารกิจต่างๆ ของคณะได้รับการปรับปรุงขั้นตอนงานที่นำหลักการของ Lean ไปใช้
3. การดำเนินงานของภารกิจเกิดความคล่องตัวและมีผลการดำเนินงานดีขึ้นอย่างเป็นรูปธรรม

# ภาคผนวก

## ความสอดคล้องกับแผนยุทธศาสตร์

|  |  |
| --- | --- |
|  **ยุทธศาสตร์ที่ 1**  **พัฒนาระบวนการเรียนรู้ ที่มีระสิทธิภาพและปลูกฝังคุณธรรมจริยธรรม** | **เป้าประสงค์ที่**  1. มีระบบและกลไกในการพัฒนาหลักสูตรให้มีคุณภาพ  2. การวิจัยในชั้นเรียนเพื่อปรับปรุงการเรียนการสอน  3. มีระบบและกลไกในการพัฒนาศักยภาพของนิสิตสู่สังคมอย่างมีคุณธรรม  และจริยธรรม  4. ผลิตบัณฑิตที่มีศักยภาพทางวิชาการมีคุณธรรม จริยธรรม เป็นที่ต้องการ  แก่สังคม  **กลยุทธ์ …………………………………………………………………………** |
| 🗹 **ยุทธศาสตร์ที่ 2**  **สนับสนุนการท าวิจัยและผลักดันงานวิจัยสู่ระดับสากล** | **เป้าประสงค์ที่**  🗹1. มีระบบและกลไกสนับสนุนงานวิจัยที่มีประสิทธิภาพและคุณภาพ  2**.** สร้างระบบเครือข่ายความร่วมมือทั้งในระดับชาติและนานาชาติ  3.นำผลงานวิจัยและนวัตกรรมที่มีคุณภาพไปใช้ประโยชน์ทั้งในระดับชาติ  และระดับนานาชาติ  **กลยุทธ์** ....................................................................................................... |
|  **ยุทธศาสตร์ที่ 3**  **พัฒนาองค์ความรู้งานวิจัยและการเรียนการสอน อย่างบูรณาการเพื่อการบริการวิชาการ** | **เป้าประสงค์ที่**  1. มีระบบกลไกในการบริการวิชาการ  2. การให้บริการวิชาการที่มีประสิทธิผลและประสิทธิภาพเป็นที่ยอมรับในระดับชาติ  และนานาชาติ  3. สร้างระบบเครือข่ายความร่วมมือทั้งในระดับชาติและนานาชาติ |
|  **ยุทธศาสตร์ที่ 4**  **พัฒนาระบบการ**  **บริหารและส่งเสริมวัฒนธรรมองค์กร**  **เพื่อการบริหารที่มี**  **ประสิทธิภาพ** | **เป้าประสงค์ที่**  1. มีระบบบริหารงบประมาณที่มีประสิทธิภาพ  2. พัฒนาให้เป็นองค์กรการเรียนรู้(จัดการความรู้ด้านบริการวิชาการ)  3. พัฒนาระบบฐานข้อมูลเพื่อการเรียนการสอนและการบริหารที่มีประสิทธิภาพ  4. การพัฒนาสมรรถนะหลักของบุคลากรเป็นไปตาม core competency  5. มีการกำกับดูแลการทางานด้วยระบบประกันคุณภาพการศึกษา  **กลยุทธ์** ....................................................................................................... |
|  **ยุทธศาสตร์ที่ 5**  **ทำนุบำรุงศิลปะและวัฒนธรรม** | เป้าประสงค์ที่ 1  1. มีการทำนุบำรุงศิลปะและวัฒนธรรม  **กลยุทธ์** ........................................................................................... |
| **การประกันคุณภาพการศึกษาสำหรับหน่วยงานเรียนการสอน** | องค์ประกอบที่ ....4...............................................  ตัวบ่งชี้ที่ ..4.1... เกณฑ์ข้อ ...........1...................... |

องค์ประกอบที่ ..........................................................

ตัวบ่งชี้ที่ ............. เกณฑ์ข้อ ..........................................

## แผนกิจกรรม Going Lean @SWU Science ประจำปีงบประมาณ 2558

* **การประหยัดทรัพยากร**
  + การรณรงค์และเผยแพร่นโยบายการประหยัดพลังงาน
  + การดำเนินกิจกรรมประหยัดพลังงาน
* **การลดขั้นตอนหรือกระบวนงาน**
  + การนำไอทีมาใช้ในการจัดการประชุม
  + การสร้างแนวปฏิบัติที่ดีในงานสารบรรณ
  + การสร้างแนวปฏิบัติที่ดีในการเบิกจ่ายงบประมาณ
* **การจัดการเรียนการสอน**
  + การนำระบบไอทีมาใช้ในการจัดการเรียนการสอนด้วย ATutor